Topul tarilor cu ce cel mai mare risc de saracie in randul oamenilor activi

Romania are cea mai ridicata rata a persoanelor angajate aflate in risc de saracie din UE, cu un procent de 18,9%, urmata de Grecia, cu 14, 1% rata de risc, Spania, cu 13,1%, si Luxemburg, cu 12%, potrivit unei statistici Eurostat.





Urmatoarele state din UE cu risc de saracie in randul persoanelor ocupate sunt Italia, cu un procent de 11,7%, Bulgaria, cu 11,4%, Portugalia, cu 10,9%, si Polonia, cu 10,8%.





La polul opus tarile cu cel mai mic risc de saracie la locul de munca sunt Finlanda (3,1%), Cehia (3,8%), Belgia (4,7%) si Irlanda (4,8%).









O tendinta de crestere s-a inregistrat in majoritatea statelor membre, cele mai mari cresteri fiind inregistrate in Ungaria (de 4,3%), Bulgaria (3,7%), Estonia (3,1%), Germania (2,3 %), Italia si Spania (2,2%).





In ultimii ani, proportia persoanelor angajate si in situatie de risc de saracie a crescut continuu, de la 8,3% in 2010 la 9,6% in 2016.





Acest risc a fost puternic influentat de tipul de contract: acest risc este de doua ori mai mare pentru cei care lucreaza in regim part-time decat cei care lucreaza full time si de aproape trei ori mai mare pentru cei care au locuri de munca temporare decat cei cu locuri de munca permanente.





Angajatii barbati (10,0%) au fost, de asemenea, mai expusi riscului saraciei decat femeile angajate (9,1%).





9,6% dintre persoanele angajate in varsta de peste 18 ani din Uniunea Europeana (UE) au fost expuse riscului de saracie in 2016.



